న్యూఢిల్లీ : దేశ సేవలో ఓ మేజర్, ఇద్దరు సైనికులు తమ ప్రాణాలను త్యాగం చేశారు. జమ్మూ-కశ్మీరులోని కేరి సమీపంలో పాకిస్థాన్ సైన్యం ఎటువంటి హెచ్చరికలు లేకుండా దారుణంగా కాల్పులు జరిపారు. శనివారం మధ్యాహ్నం 12.15 గంటలకు ఈ దుర్ఘటన జరిగింది.నియంత్రణ రేఖ వెంబడి ప్రతి రోజూ ఇరు దేశాల సైనికుల మధ్య కాల్పులు జరుగుతున్న సంగతి తెలిసిందే. శనివారం కేరి సెక్టర్లో120 ఇన్ఫాంట్రీ బెటాలియన్కు చెందిన రెండు సిక్కు బెటాలియన్లు పహరా కాస్తున్న సమయంలో పాకిస్థాన్ సైనిక స్థావరాల నుంచి కాల్పులు జరిగాయి. ఓ సైనికాధికారి మాట్లాడుతూ పాక్ కాల్పుల్లో ఓ మేజర్, ఇద్దరు సైనికులు అమరులయ్యారని తెలిపారు. ఓ సైనికుడు గాయపడినట్లు తెలిపారు. భారత జవాన్లు దీటుగా స్పందించినట్లు చెప్పారు.
newdhilly : desha sevalo oo mager, iddaru sainikulu tama praanaalanu tyaagam chesaru. jammoo-kashmeeruloni keri sameepamlo pakisthan sainyam etuvanti heccharikalu lekunda daarunamgaa kaalpulu jariparu. sanivaaram madhyaahnam 12.15 gantalaku ee durghatana jarigindi.niyantrana rekha vembadi prati roojoo iru deshaala sainikula madhya kaalpulu jarugutunna sangati telisinde. sanivaaram keri sectorlo120 infontry betalianku chendina rendu sikku betalianlu pahara kaastunna samayamlo pakisthan sainika sthaavaraala nunchi kaalpulu jarigai. oo sainikaadhikaari maatlaadutuu pak kaalpullo oo mager, iddaru sainikulu amarulayyaarani telipaaru. oo sainikudu gayapadinatlu telipaaru. bhaarata javaanlu deetugaa spandinchinatlu cheppaaru.